CELEX: 32010R0097
Language: mt
Date: 2010-02-04 00:00:00
Title: Regolament tal-Kummissjoni (UE) Nru 97/2010 tal- 4 ta’ Frar 2010 li jdaħħal denominazzjoni fir-reġistru tal-ispeċjalitajiet tradizzjonali garantiti [Pizza Napoletana (STG)]

5.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 34/7
            
         REGOLAMENT TAL-KUMMISSJONI (UE) Nru 97/2010
   tal-4 ta’ Frar 2010
   li jdaħħal denominazzjoni fir-reġistru tal-ispeċjalitajiet tradizzjonali garantiti [Pizza Napoletana (STG)]
   IL-KUMMISSJONI EWROPEA,
   wara t-Trattat dwar il-funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 509/2006 tal-20 ta' Marzu 2006 dwar prodotti agrikoli u oġġetti tal-ikel bħala speċjalitajiet tradizzjonali garantiti (1), u b'mod partikolari t-tielet subparagrafu tal-Artikolu 9(5) tiegħu,
   Billi:
   
               (1)
            
            
               F'konformità mal-ewwel subparagrafu tal-Artikolu 8(2) tar-Regolament (KE) Nru 509/2006 u b’applikazzjoni tal-Artikolu 19(3) tar-Regolament imsemmi, it-talba mressqa mill-Italja biex id-denominazzjoni “Pizza Napoletana” tkun irreġistrata ġiet ippubblikata f’Il-Ġurnal Uffiċjali tal-Unjoni Ewropea
                   (2).
            
         
               (2)
            
            
               Il-Ġermanja u l-Polonja ddikjaraw oġġezzjonaw għar-reġistrazzjoni skont l-Artikolu 9(1) tar-Regolament (KE) Nru 509/2006. Dawn l-oġġezzjonijiet tqiesu eliġibbli abbażi tal-Artikolu 9(3), l-ewwel subparagrafu, il-punti a) sa d) tar-Regolament imsemmi.
            
         
               (3)
            
            
               Id-dikjarazzjoni ta’ oġġezzjoni mill-Ġermanja twieldet minħabba l-biża’ li d-dqiq tal-qamħ Ġermaniż hu żvantaġġat ladarba tip ta’ dqiq tal-qamħ wieħed biss, disponibbli fi Stat Membru wieħed, jiġifieri fl-Italja, huwa awtorizzat skont l-ispeċifikazzjonijiet.
            
         
               (4)
            
            
               Id-dikjarazzjoni ta’ oġġezzjoni mill-Polonja kienet tirrigwarda partikolarment il-fatt li l-isem innifsu mhuwiex speċifiku u li t-talba ta’ reġistrazzjoni kif inhi ppubblikata ma tinkludix spjegazzjonijiet xierqa.
            
         
               (5)
            
            
               Bl-ittri tas-17 ta’ Settembru 2008, il-Kummissjoni stiednet lill-Istati Membri konċernati jilħqu qbil bejniethom skont il-proċeduri interni tagħhom.
            
         
               (6)
            
            
               Intlaħaq qbil, innotifikat lill-Kumissjoni fl-24 ta’ Frar 2009 u approvat minnha, bejn l-Italja u l-Ġermanja f’perjodu ta’ sitt xhur. Skont dan il-qbil, tneħħew ir-restrizzjonijiet marbuta mal-użu ta’ ċertu dqiq tal-qamħ.
            
         
               (7)
            
            
               Peress li l-ebda qbil ma ntlaħaq bejn l-Italja u l-Polonja fiż-żmien stipulat, il-Kummissjoni jkollha tadotta deċiżjoni skont il-proċedura stipulata fl-Artikolu 18(2) tar-Regolament (KE) Nru 509/2006.
            
         
               (8)
            
            
               F’dan il-kuntest u wara l-oġġezzjoni tal-Polonja, l-ispjegazzjonijiet li juru l-isem, li għandu jkun irreġistrat, huwa speċifiku fih innifsu, jiġu inklużi mal-ispeċifikazzjonijiet.
            
         
               (9)
            
            
               Fid-dawl ta’ dawn l-elementi, id-denominazzjoni “Pizza Napoletana” għandu għalhekk jinkiteb fir-‘Reġistru tal-ispeċjalitajiet tradizzjonali garantiti’. Ma ntalbitx il-protezzjoni msemmija fl-Artikolu 13(2) tar-Regolament (KE) Nru 509/2006.
            
         
               (10)
            
            
               Il-miżuri previsti f'dan ir-Regolament huma skont l-opinjoni tal-Kumitat Permanenti għall-Ispeċjalitajiet Tradizzjonali Garantiti,
            
         ADOTTAT DAN IR-REGOLAMENT:
   Artikolu 1
   Id-denominazzjoni li tinsab fl-Anness I ta' dan ir-Regolament hija b'dan irreġistrata.
   Artikolu 2
   l-ispeċifikazzjonijiet konsolidati jinsabu fl-Anness II ta’ dan ir-Regolament.
   Artikolu 3
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-4 ta’ Frar 2010.
      
         
            Għall-Kummissjoni
         
         
            Il-president
         
         José Manuel BARROSO
      
   
   
      (1)  ĠU L 93, 31.3.2006, p. 1.
   
      (2)  ĠU C 40 14.2.2008, p. 17.
   
      ANNESS I
      Oġġetti tal-ikel imsemmija fl-Anness I tar-Regolament (KE) Nru 509/2006
      
         Klassi 2.3.   Ħelu, ħobż, prodotti moħmija, prodotti tad-dulċiera, galletti u gallettini
      
      L-ITALJA
      Pizza Napoletana (STG)
   
   
      ANNESS II
      
         APPLIKAZZJONI GĦAR-REĠISTRAZZJONI TA' GTS
      
      Ir-Regolament tal-Kunsill (KE) Nru 509/2006 dwar prodotti agrikoli u oġġetti tal-ikel bħala speċjalitajiet tradizzjonali garantiti
      
         “PIZZA NAPOLETANA”
      
      
         Nru KE: IT/TSG/007/0031/09.02.2005
      
      1.   ISEM U INDIRIZZ TAL-KUMPANIJA LI QED TRESSAQ L-APPLIKAZZJONI
      
      
                  Isem
               
               
                  :
               
               
                  Associazione Verace Pizza Napoletana
               
            
                  Indirizz
               
               
                  :
               
               
                  Via S. Maria La Nova 49, Napoli
               
            
                  Tel.
               
               
                  :
               
               
                  0814201205
               
            
                  Feks
               
               
                  :
               
               
                  0814201205
               
            
                  Posta elettronika
               
               
                  :
               
               
                  info@pizzanapoletana.org
               
            
                  Isem
               
               
                  :
               
               
                  Associazione Pizzaiuoli Napoletani
               
            
                  Indirizz
               
               
                  :
               
               
                  Corso S. Giovanni a Teduccio, 55 Napoli
               
            
                  Tel.
               
               
                  :
               
               
                  0815590781
               
            
                  Feks
               
               
                  :
               
               
                  0815590781
               
            
                  Posta elettronika
               
               
                  :
               
               
                  info@pizzaiuolinapoletani.it
                  direttivo@pizzaiuolinapoletani.it
               
            2.   STAT MEMBRU JEW PAJJIŻ TERZ
      
      L-Italja
      3.   SPEĊIFIKAZZJONIJIET TAL-PRODUZZJONI
      
      3.1.   Isem għar-reġistrazzjoni
      
      “Pizza Napoletana”
      Ir-reġistrazzjoni hija mitluba bil-lingwa Taljana biss.
      Il-frażi “Prodotta secondo la Tradizione napoletana” (Prodotta skont it-tradizzjoni Naplitana) u l-akronimu STG li jidhru fuq il-logo/tikketta tal-“Pizza Napoletana” STG, huma tradotti bil-lingwa tal-pajjiż fejn qed issir il-produzzjoni.
      3.2.   Jiġi indikat jekk l-isem
      
      
                  X
               
               
                  huwa speċifiku fih innifsu
               
            
                  
               
               
                  tiġi indikata l-ispeċifiċità tal-prodott agrikolu jew tal-oġġett tal-ikel
               
            L-isem “Pizza Napoletana” huwa tradizzjonalment użat biex jiddeskrivi dan il-prodott, kif juru sorsi differenti indikati fil-punt 3.8.
      3.3.   Jiġi indikat jekk hix mitluba r-riżerva tal-isem skont l-Artikolu 13(2), tar-Regolament (KE) Nru 509/2006
      
      
                  
               
               
                  Reġistrazzjoni bir-riżerva tal-isem
               
            
                  X
               
               
                  Reġistrazzjoni mingħajr riżerva tal-isem
               
            3.4.   Tip ta’ prodott
      
      
               
                  Klassi 2.3.
               
               
                  Ħelu, ħobż, prodotti moħmija, prodotti tad-dulċiera jew gallettiu gallettini
               
            3.5.   Deskrizzjoni tal-prodott agrikolu jew tal-oġġett tal-ikel li ismu huwa indikat fil-punt 3.1
      
      Il-“Pizza Napoletana” STG hija ppreżentata bħala prodott ta’ għamla tonda li jinħema fil-forn, b'dijametru li jista' jkollu daqsijiet differenti bla ma jaqbeż il-35 ċm, bix-xifer imtella’ 'il fuq u bil-parti tan-nofs miksija b'xi ingredjenti. Il-parti tan-nofs ikollha ħxuna ta' 0.4 ċm b'limitu li jista' jvarja b’+ 10 %, filwaqt li x-xifer jista' jvarja b'1–2 ċm. B’mod ġenerali l-pizza għandha tkun ratba, elastika, li tintlewa f’erbgħa faċilment.
      Il-“Pizza Napoletana” STG hija kkaratterizzata minn xifer imtella’ 'il fuq, ta’ lewn dehbi, bħal kull prodott li jinħema fil-forn, artab kemm meta tmissu kif ukoll meta dduqu; mill-parti tan-nofs miksija b’xi ingredjenti, fejn jispikka l-aħmar tat-tadam, imħallat maż-żejt u, skont l-ingredjenti li jintużaw, l-aħdar tar-riegnu u l-abjad tat-tewm; mill-abjad tal-mozzarella mqatta' bċejjeċ imqiegħda xi ftit jew wisq qrib xulxin, l-aħdar tal-weraq tal-ħabaq, li mbagħad jiskura xi ftit meta jsir.
      Il-konsistenza tal-“Pizza Napoletana” għandha tkun ratba, elastika, li tista' tintlewa faċilment; il-prodott jinqata' faċilment; għandha togħma karatteristika, bnina, liema togħma ġejja mix-xifer imtella', li għandu t-togħma tipika tal-ħobż li għola sew bil-ħmira u moħmi tajjeb, togħma mħallta ma' dik kemmxejn aċiduża tat-tadam, mal-aroma, rispettivament, tar-riegnu, tat-tewm jew tal-ħabaq u mat-togħma bnina tal-mozzarella msajra.
      Fi tmiem il-proċess tas-sajran, mill-pizza toħroġ riħa karatteristika tfuħ u delizzjuża; it-tadam, li jitlef biss l-ilma żejjed tiegħu, jibqa' magħqud u solidu; il-Mozzarella di Bufala Campana DPO jew il-Mozzarella STG tidher maħlula fuq il-pizza; kemm il-ħabaq kif ukoll it-tewm u r-riegnu joħolqu aroma intensa, u ma għandhomx dehra maħruqa.
      3.6.   Deskrizzjoni tal-metodu li bih jinkiseb il-prodott bl-isem indikat fil-punt 3.1
      
      Il-materja prima bażika li tikkaratterizza il-“Pizza Napoletana” tinkludi: dqiq artab mill-qamħ, ħmira tal-birra, ilma naturali tajjeb għax-xorb, tadam imqaxxar u/jew tadam żgħir frisk (pomodorini), melħ tal-baħar jew melħ tat-tisjir, żejt extra-verġni taż-żebbuġa. Fost ingredjenti oħra li jistgħu jintużaw fit-tħejjija tal-“Pizza Napoletana” huma: tewm u riegnu; Mozzarella di Bufala Campana DPO, ħabaq frisk u Mozzarella STG.
      Il-karatteristiċi tad-dqiq huma dawn li ġejjin:
      
                  —
               
               
                  :
               
               
                  W
               
               
                  :
               
               
                  220–380
               
            
                  —
               
               
                  :
               
               
                  P/L
               
               
                  :
               
               
                  0,50–0,70
               
            
                  —
               
               
                  :
               
               
                  Assorbiment
               
               
                  :
               
               
                  55–62
               
            
                  —
               
               
                  :
               
               
                  Stabbiltà
               
               
                  :
               
               
                  4–12
               
            
                  —
               
               
                  :
               
               
                  Value index E10
               
               
                  :
               
               
                  max. 60
               
            
                  —
               
               
                  :
               
               
                  Falling number
               
               
                  :
               
               
                  300–400
               
            
                  —
               
               
                  :
               
               
                  Glutina mnixxfa
               
               
                  :
               
               
                  9,5–11 g %
               
            
                  —
               
               
                  :
               
               
                  Proteini
               
               
                  :
               
               
                  11–12,5 g %
               
            It-tħejjija tal-“Pizza Napoletana” tinvolvi biss il-fażijiet li ġejjin, li jitwettqu f'ċiklu kontinwu fl-istess stabbiliment:
      
         Tħejjija tal-għaġina
      
      Ħawwad flimkien id-dqiq, l-ilma, il-melħ u l-ħmira. Ferra' litru ilma fil-magna tal-għaġina, ħoll kwantità ta' bejn 50 u 55 g melħ tal-baħar, żid 10 % tad-dqiq skont il-kwantità ta' għaġina prevista, u wara li tħoll 3g ħmira, ħaddem il-magna tal-għaġina filwaqt li żżid bil-mod il-mod 1,8 kg dqiq W 220-380 sakemm it-taħlita tilħaq il-konsistenza mixtieqa u tista' titqies bħala għaġina. Din il-biċċa xogħol għandha tieħu 10 minuti.
      It-taħlita għandha tinħadem bil-mod fil-magna tal-għaġina, u preferibbilment din ikollha għamla ta’ furketta, għal 20 minuta sakemm issir biċċa għaġina sħiħa. Biex it-taħlita tilħaq l-aħjar konsistenza, importanti ħafna l-kwantità ta' ilma li d-dqiq jista' jassorbi. It-taħlita ma għandhiex tinħass twaħħal, u għandha tkun ratba u elastika.
      Il-karatteristiċi tat-taħlita huma dawn li ġejjin, liema karatteristiċi jista' jkollhom tibdil ta' ± 10 %:
      
                  —
               
               
                  :
               
               
                  Temperatura ta' fermentazzjoni
               
               
                  :
               
               
                  25 °C
               
            
                  —
               
               
                  :
               
               
                  pH finali
               
               
                  :
               
               
                  5,87
               
            
                  —
               
               
                  :
               
               
                  Aċidità totali titrattabbli
               
               
                  :
               
               
                  0,14
               
            
                  —
               
               
                  :
               
               
                  Densità
               
               
                  :
               
               
                  0,79 g/cm3 (+ 34 %)
               
            
         Teħmir tal-għaġina
      
      L-ewwel fażi: ladarba l-għaġina tinħareġ mill-magna, titqiegħed fuq wiċċ tal-mejda fil-pizzerija u titħalla toqgħod għal sagħtejn, mgħottija b'biċċa umda, sabiex il-wiċċ tagħha ma jibbiesx, u biex ma tiffurmax xorta ta’ qoxra minħabba l-evaporazzjoni tal-umdità li titla’ minn ġot-taħlita stess. Kif jgħaddu sagħtejn tiġi ffurmata ħobża żgħira. Biex jagħmel dan il-pizzar irid juża jdejh biss. Bl-għajnuna ta' sikkina wiesgħa, tinqata’ parti mill-għaġina li tkun għoliet biex tingħata l-għamla ta’ ħobża żgħira. Għall-“Pizza Napoletana”, il-ħobżiet żgħar għandhom jiżnu bejn 180 u 250 g.
      It-tieni fażi tat-teħmir: meta jiġu ffurmati dawn il-ħobżiet żgħar, it-teħmir isir għat-tieni darba ġo kontenituri tal-ikel. Din il-fażi tieħu minn erbgħa sa sitt sigħat. Din l-għaġina, li tinżamm f'temperatura normali, tkun lesta biex tintuża sa sitt sigħat wara.
      
         L-iffurmar
      
      Wara li jgħaddi l-perjodu tat-teħmir, il-ħobża tinħareġ minn ġol-kontenitur permezz ta' sikkina wiesgħa u titqiegħed fuq il-bank tal-pizzerija fuq kisja rqiqa ta' dqiq biex jiġi evitat li l-għaġina teħel mal-wiċċ li fuqu qed tinħadem. B’moviment li jimxi miċ-ċentru lejn ix-xifer u bil-pressjoni tas-swaba’ taż-żewġ idejn fuq il-ħobża, li tinqaleb bosta drabi, il-pizzar jagħti forma tonda lill-għaġina b’mod li fiċ-ċentru l-ħxuna ma tkunx iktar minn 0.4 cm u tista’ tiżdied b’± 10 % u li x-xifer ma jaqbiżx 1–2 ċm u b’hekk jifforma xifer imtella’ ’l fuq.
      Għat-tħejjija tal-“Pizza Napoletana” STG mhumiex aċċettati metodi oħra ta’ kif tinħadem l-għaġina, speċjalment bl-użu ta’ xi lembuba u/jew xi makkinarju li jippressa l-għaġina u jaqtagħha tonda.
      
         Il-mili
      
      Il-“Pizza Napoletana” tiġi mħawra kif ġej:
      
                  —
               
               
                  bl-imgħarfa poġġi minn 70 sa 100 g tadam imqaxxar u mqatta' biċċiet żgħar fiċ-ċentru tal-għaġina;
               
            
                  —
               
               
                  b'moviment spirali xerred it-tadam mal-parti tan-nofs kollha;
               
            
                  —
               
               
                  b'moviment spirali żid il-melħ fuq it-tadam;
               
            
                  —
               
               
                  bl-istess mod roxx ftit riegnu;
               
            
                  —
               
               
                  qatta' sinna tewm, li qabel tkun qaxxart, f'biċċiet żgħar u poġġihom fuq it-tadam;
               
            
                  —
               
               
                  b'kontenitur taż-żejt li jkollu żennuna u b'moviment spirali, ibda xerred minn 4 sa 5 g żejt extra verġni taż-żebbuġa min-nofs 'il barra, liema ammont jista' jiżdied b'20 %.
               
            Jew:
      
                  —
               
               
                  bl-imgħarfa poġġi fin-nofs tal-għaġina tonda bejn 60 sa 80 g tadam imqaxxar u mqatta' biċċiet żgħar u/jew tadam żgħir frisk imqatta';
               
            
                  —
               
               
                  b'moviment spirali xerred it-tadam mal-parti tan-nofs kollha;
               
            
                  —
               
               
                  b'moviment spirali żid il-melħ fuq it-tadam;
               
            
                  —
               
               
                  poġġi minn 80 sa 100 g Mozzarella di Bufala Campana DOP mqatta' biċċiet fuq it-tadam;
               
            
                  —
               
               
                  fuq il-pizza poġġi xi weraq tal-ħabaq frisk;
               
            
                  —
               
               
                  b'kontenitur taż-żejt li jkollu żennuna u b'moviment spirali, ibda xerred minn 4 sa 5 g żejt extra verġni taż-żebbuġa min-nofs ’il barra, liema ammont jista' jiżdied b'20 %.
               
            Jew:
      
                  —
               
               
                  bl-imgħarfa poġġi fin-nofs tal-għaġina tonda bejn 60 sa 80 gramma tadam imqaxxar u mqatta' biċċiet żħar;
               
            
                  —
               
               
                  b'moviment spirali xerred it-tadam mal-parti tan-nofs kollha;
               
            
                  —
               
               
                  b'moviment spirali żid il-melħ fuq it-tadam
               
            
                  —
               
               
                  poġġi minn 80 sa 100 g Mozzarella STG mqatta' biċċiet minn qabel fuq it-tadam;
               
            
                  —
               
               
                  fuq il-pizza poġġi xi weraq tal-ħabaq frisk;
               
            
                  —
               
               
                  b'kontenitur taż-żejt li jkollu żennuna u b'moviment spirali, ibda xerred minn 4 sa 5 g żejt extra verġni taż-żebbuġa min-nofs 'il barra, liema ammont jista' jiżdied b'20 %.
               
            
         Sajran
      
      Il-“pizzaiolo” (il-pizzar) ipoġġi l-pizza bil-mili fuq pala tal-injam (jew tal-aluminju) bl-għajnuna ta' ftit dqiq li jxerrdu b'moviment rotatorju u jżerżaqha fil-forn b'moviment ħafif tal-polz sabiex il-mili ma jiġrix. Is-sajran tal-“Pizza Napoletana” STG isir biss fi fran tal-ħatab, fejn tintlaħaq temperatura ta’ sajran ta' 485°C, essenzjali biex tinkiseb il-“Pizza Napoletana” STG.
      Il-pizzar għandu jiċċekkja s-sajran tal-pizza billi jgħolliha mill-ġenb, permezz ta' pala tal-metall, u jċaqlaq il-pizza lejn in-nar, billi juża l-istess qiegħa fil-forn li intużat qabel, sabiex id-differenza fit-temperaturi ma taħraqx il-pizza. Importanti li l-pizza tissajjar b'mod uniformi mad-dawra taċ-ċirkonferenza kollha.
      Dejjem permezz ta' pala tal-metall, fi tmiem is-sajran, il-pizzar joħroġ il-pizza mill-forn u jpoġġiha fuq platt tal-ikel. Il-ħin tas-sajran ma għandux jieħu iktar minn 60 sa 90 sekonda.
      Wara li ssir, il-pizza għandu jkollha l-karatteristiċi li ġejjin: it-tadam, meta jitlef biss l-ilma żejjed tiegħu, jibqa' magħqud u solidu; il-Mozzarella di Bufala Campana DPO jew il-Mozzarella STG tidher maħlula fuq il-pizza; kemm il-ħabaq kif ukoll it-tewm u r-riegnu jiksbu aroma intensiva, u ma jidhrux maħruqin.
      
                  —
               
               
                  It-temperatura ta' sajran fil-qiegħa tal-forn: bejn wieħed u ieħor 485 °C
               
            
                  —
               
               
                  It-temperatura mal-ħnejja tal-forn: bejn wieħed u ieħor 430 °C
               
            
                  —
               
               
                  Il-ħin tas-sajran: minn 60 sa 90 sekonda
               
            
                  —
               
               
                  It-temperatura li tilħaq l-għaġina: 60–65 °C
               
            
                  —
               
               
                  It-temperatura li jilħaq it-tadam: 75–80 °C
               
            
                  —
               
               
                  It-temperatura li jilħaq iż-żejt: 75–85 °C
               
            
                  —
               
               
                  It-temperatura li tilħaq il-mozzarella: 65–70 °C
               
            
         Preżervazzjoni
      
      Idealment il-“Pizza Napoletana” tittiekel malli tinħareġ mill-forn, fl-istess post fejn tkun saret. Madankollu, jekk mhux possibbli li tiġi kkunsmata fuq il-post fejn saret, ma għandhiex titpoġġa fil-friża jew tiġi ffriżata jew tiġi ssiġillata f'kontenitur mingħajr arja biex tiġi mibjugħa aktar tard.
      3.7.   In-natura speċifika tal-prodott agrikolu u tal-ikel
      
      L-elementi l-aktar fundamentali li jiddefinixxu n-natura speċifika tal-prodott imsemmi huma bosta u direttament marbutin mal-ħin u l-mod kif jinħadem, kif ukoll mal-ħila u l-esperjenza ta' min qed jaħdmu.
      B'mod partikulari, il-proċess ta' kif tiġi maħduma l-“Pizza Napoletana” huwa kkaratterizzat minn: it-taħlita, il-konsistenza u l-elastiċità tal-għaġina (reologia) u t-tip partikolari ta' teħmir (fuq żewġ fażijiet b’kundizzjonijiet speċifiċi skont it-temperatura u l-ħin); it-tħejjija u l-iffurmar tal-għaġina f’għamla ta’ ħobżiet żgħar; It-tħaddim u t-tħejjija tal-għaġina tonda li tkun għoliet bil-ħmira; it-tħejjija tal-forn u l-karatteristiċi tas-sajran (it-tul ta’ żmien/it-temperatura); dak li jikkaratterizza l-forn li bilfors għandu jkun tal-ħatab.
      Bħala eżempju għandha tiġi enfasizzata l-importanza tat-tieni proċess ta' teħmir, u tat-tħaddim u l-għodda li tintuża, jiġifieri il-forn, li bilfors irid ikun tal-ħatab, u l-paliet.
      Wara t-tieni proċess ta' teħmir, l-ħobża tal-għaġina għandha tiżdied fil-volum u fl-umdità meta mqabbla ma' qabel. Meta min qed jaħdimha jagħmel pressjoni bis-swaba' taż-żewġ idejn, il-forza ta' dan il-moviment toħloq ċaqliq tal-arja li tinsab fil-bżieżaq tal-arja tal-għaġina min-nofs 'il barra tal-għaġina tonda u b'hekk jiġi ffurmat ix-xifer imtella’ tal-pizza. Din it-teknika tirrappreżenta karatteristika fundamentali tal-“Pizza Napoletana” STG għax ix-xfar imtellgħin jiżguraw li l-ingredjenti tal-mili jibqgħu kollha ġewwa u ma joħorġux. Sabiex l-għaġina tikseb dijametru ikbar, il-pizzar ikompli bit-tħejjija billi jħabbat l-għaġina bejn idejh b’ritmu mgħaġġel filwaqt li jżomm idu l-leminija f’pożizzjoni mmejla ta’ 45÷60 grad mal-wiċċ li fuqu tkun qed tinħadem l-għaġina. L-għaġina tonda titqiegħed fuq dan il-wiċċ u ddur b’moviment sinkronizzat tal-id ix-xellugija.
      Mill-banda l-oħra, jekk l-għaġina tinħadem mod ieħor, bl-użu ta’ xi lembuba jew xi magna li taqta' l-għaġina tonda (bħal makkinarju li jippressa l-għaġina), ma jkunx possibbli li ċ-ċaqliq ’il barra tal-arja fil-bżieżaq li jkunu fl-għaġina jsir b'mod omoġenju bl-iskop li tinħoloq għaġina tonda li tkun uniformi fil-partijiet kollha tagħha. B'dan il-mod, fin-nofs tal-għaġina tonda, jiġu ffurmati livelli differenti ta’ għaġina li tifridhom l-arja li jkun hemm fix-xquq tal-għaġina. Għaldaqstant, jekk jintużaw dawn il-metodi, il-pizza ma jkollhiex ix-xifer imtella’ tipiku tagħha wara li tkun saret, u dan huwa meqjus bħala waħda mill-karatteristiċi prinċipali tal-“Pizza Napoletana” STG.
      Barra minn hekk, it-teknika Naplitana titlob li l-pizzar, wara li jkun ħejja minn tlieta sa sitt biċċiet ta' għaġina tonda lesti bil-mili, b'moviment tal-idejn preċiż u ħafif, ipoġġi b'ħila kbira l-pizza minn fuq il-wiċċ fejn qed jaħdimha għal fuq il-pala, b'tali mod li din ma titlifx il-forma tonda oriġinali tagħha (din tiżżerżaq bil-mod mill-pizzar b'idejh it-tnejn, u, wara li jdawwarha fuqha nnifisha bejn wieħed u ieħor b'90°, ipoġġiha fuq pjanċa biex iserviha). Il-pizzar ixerred ftit dqiq fuq il-pjanċa li ħa jdaħħal fil-forn, biex b'hekk il-pizza tkun tista' tiżżerżaq faċilment minn fuq il-pala għal ġol-forn. Dan isir b'moviment ħafif tal-polz, filwaqt li jżomm il-pala f'angolatura ta' 20-25° meta mqabbla mal-livell tal-istess forn biex il-mili ma jaqax minn fuq il-pizza.
      It-teknika li hija differenti mid-deskrizzjoni li ngħatat hawn fuq mhix xierqa minħabba li t-teħid tal-pizza direttament bil-pala minn fuq il-wiċċ li fuqu tkun inħadmet ma jiggarantix li l-pizza li se tinħema fil-forn se tibqa’ sħiħa.
      Il-forn tal-ħatab huwa ta' importanza fundamentali għas-sajran u l-kwalità tal-“Pizza Napoletana”. Il-karatteristiċi tekniċi li jagħżluha minn oħrajn huma marbutin b'mod assolut mas-suċċess tal-“Pizza Napoletana” klassika. Il-forn Naplitan tal-pizza huwa magħmul minn bażi ta' ġebel tat-tufu, li jibqa' tiegħla fuq livell għat-tond imsejjaħ qiegħ, li fuqu tiġi mibnija speċi ta' koppla. Il-ħnejja tal-forn hija magħmula minn materjal rifrattiv li ma jħallix is-sħana tixtered. Fil-fatt, il-proporzjon ta' bejn il-partijiet differenti tal-forn huma essenzjali biex il-pizza ssir bl-aħjar mod. Ir-referenza għat-tip ta' forn huwa rrappreżentat mill-wisa' tal-qiegħ, iffurmat minn erba' sezzjonijiet ċirkolari rifrattivi li jiffurmawh. Il-pizza tiġi mgħollija b'pala tal-azzar u/jew tal-aluminju u mwassla sal-bokka tal-forn, fejn din titpoġġa u tiġi mdawra b'180°; il-pizza terġa' titpoġġa fl-istess post, b'tali mod li tikseb it-temperatura tal-qiegħ li tonqos mis-sħana li tkun ħadet il-pizza waqt is-sajran.
      Jekk il-pizza titpoġġa f'post differenti, din terġa' tikseb it-temperatura tal-bidu, u b'hekk tispiċċa tinħaraq minn taħt.
      Dawn il-karatteristiċi kollha jiddeterminaw il-fenomenu tal-arja li jkun hemm fil-pizza u l-aspett viżiv tal-prodott finali, il-“Pizza Napoletana” li fil-fatt hija ratba u kumpatta; Bix-xifer imtella’, bil-ħmira fuq ġewwa li għolliet l-għaġina, li hija partikolarment ratba u faċli tintlewa f’erbgħa. Importanti li jiġi enfasizzat li l-prodotti simili l-oħra li jinkisbu bi proċeduri ta’ tħejjija differenti minn dak deskritt ma jistax ikollhom l-istess karatteristiċi viżivi u organolettiċi tal-“Pizza Napoletana”.
      3.8.   L-aspett tradizzjonali tal-prodott agrikolu u tal-ikel
      
      Tista' tgħid li l-“Pizza Napoletana” tmur lura għall-perjodu storiku ta' bejn l-1715 u l-1725. Vincenzo Corrado, il-kok ġenerali tal-Prinċep Emanuele ta' Francavilla, fi trattat fuq l-ikel l-aktar użat f'Napli, jiddikjara li t-tadam jintuża biex iħawwar il-pizza u l-imqarrun, bħala karatteristika komuni ta' żewġ prodotti li maż-żmien għamlu l-fortuna ta' Napli u poġġewha fl-istorja tat-tisjir. Ma' dan huwa marbut il-bidu uffiċjali tal-“Pizza Napoletana”, għaġina tonda mħawra bit-tadam.
      Id-dokumenti storiċi li jiċċertifikaw l-oriġini Naplitana ta’ din l-ispeċjalità kulinarja huma bosta. B’dan il-mod il-kittieb Franco Salerno jiddikjara li dan il-prodott huwa wieħed mill-ikbar invenzjonijiet tal-ikel Naplitan.
      Saħansitra d-dizzjunarji tal-lingwa Taljana u l-enċiklopedija Treccani jitkellmu speċifikament fuq il-“Pizza Napoletana”. L-espressjoni “Pizza Napoletana” hija wkoll ikkwotata f'bosta testi tal-letteratura.
      Bla dubju, l-ewwel “pizzerie” (pizzeriji) bdew f'Napli u, sal-ewwel nofs tas-seklu għoxrin l-prodott kien jeżisti biss f'Napli u fil-pizzeriji. Mis-seklu XVIII kien hemm bosta ħwienet bl-isem “pizzeria” li kienu attivi fil-belt. Ir-reputazzjoni tagħhom waslet saħansitra għand ir-Re ta' Napli, Ferdinandu ta’ Bourbon li, biex iduq dan il-platt tipiku tat-tradizzjoni Naplitana, ma rrispettax l-etikett monarkiku u daħal f'waħda mill-pizzeriji l-aktar famużi. Minn dak il-ħin il-“pizzeria” saret l-iktar post tal-moda, post iddedikat biss għat-tħejjija tal-“pizza”. Il-pizez l-aktar popolari u famużi f'Napli kienu l-“Marinara” li bdiet fl-1734 u l-“Margherita” fl-1796 - 1810, li ġiet offruta lir-Reġina tal-Italja meta din żaret Napli fl-1889 proprju minħabba l-kulur tal-ħwawar tagħha (tadam, mozzarella u ħabaq) li jfakkru l-kuluri tal-bandiera Taljana.
      Maż-żmien, il-pizzeriji bdew jidhru fl-ibliet kollha tal-Italja kif ukoll f'pajjiżi oħra. Madankollu, dawn il-pizzeriji, għalkemm ma kinux ġewwa Napli, baqgħu jsemmu din il-belt permezz tal-frażi “pizzeria napoletana” jew inkella użaw xi terminu li b’xi mod seta’ jfakkar ir-rabta tagħhom ma’ Napli, fejn, kważi għal 300 sena, dan il-prodott baqa’ awtentiku.
      Fix-xahar ta' Mejju tal-1984, kważi l-pizzara Naplitani ħejjew speċifikazzjoni qasira ffirmata minnhom kollha u rreġistrata bħala att uffiċjali għand in-nutar Antonio Carannante ta' Napli.
      Matul is-sekli, il-kelmiet “Pizza Napoletana” tant xterdu li kullimkien, anke barra mill-Ewropa, fl-Amerka tan-Nofs u t’Isfel (bħall-Messiku u l-Gwatemala) u fl-Ażja (bħat-Tajlandja u l-Malażja), dan il-prodott baqa’ magħruf bħala “Pizza Napoletana” anke jekk in-nies tal-post saħanistra lanqas għandhom idea tal-lokalità ġeografika tal-belt ta' Napli.
      3.9.   Ir-rekwiżiti minimi meħtieġa u l-proċeduri ta' kontroll tan-natura speċifika tal-prodott
      
      Il-kontrolli maħsubin għall-STG “Pizza Napoletana” jirrigwardaw l-aspetti li ġejjin:
      il-kumpaniji, waqt il-fażi tat-tagħġin, tat-teħmir tat-tħejjija tal-pizza, għandhom isegwu l-proċedura u s-sekwenza korretti tal-fażijiet deskritti; filwaqt li jikkontrollaw bir-reqqa l-punti kruċjali tal-kumpaniji; jiċċekkjaw li l-materja prima tikkonforma ma’ dik deskritta fl-ispeċifikazzjonijiet tal-eżekuzzjoni; jiċċekkjaw li l-materja prima li se tiġi użata tkun ippreżervata u maħżuna bl-aħjar mod u jiġi ċċekkjat li l-karatteristiċi tal-prodott finali jkunu konformi ma' dak li hu previst fl-ispeċifikazzjonijiet tal-produzzjoni.
      3.10.   Il-logo
      
      L-akronimu STG (GTS), u l-frażijiet “Specialità Tradizionale Garantita” (Speċjalità Tradizzjonali Garantita) u “Prodotta seconda la tradizione napoletana” (Prodotta skont it-tradizzjoni Naplitana) huma tradotti bil-lingwi uffiċjali tal-pajjiż fejn issir il-produzzjoni.
      Il-logo li jikkaratterizza l-“Pizza Napoletana” huwa kif ġej: stampa ovali orizzontali ta' lewn abjad b'bordura griża ċara, qed tirrappreżenta l-platt li fuqu titpoġġa l-pizza, li tidher b'mod realistiku u fl-istess ħin id-disinn huwa stilizzat u jirrispetta bis-sħiħ it-tradizzjoni filwaqt li jidhru l-ingredjenti klassiċi li huma t-tadam, il-mozzarella, il-weraq tal-ħabaq u qatra żejt taż-żebbuġa.
      Taħt il-platt, hemm l-effett ta' dell ta’ lewn aħdar ħiereġ ’il barra, li, flimkien mal-kuluri l-oħra, jagħti rpominenza lill-kuluri Taljani fejn oriġina l-prodott.
      Kemm kemm sovrapposta quddiem il-platt li fih il-pizza, tidher tieqa rettangolari ta' lewn aħmar bil-kantunieri għat-tond, li fiha hemm miktub b'ittri bojod imdawra bl-iswed, b'dell aħdar ħiereġ 'il barra u b'bordura bajda l-kliem: “PIZZA NAPOLETANA” STG. Fuq din il-kitba, 'il fuq u kemmxejn lejn il-lemin, miktubin b'tipa iżgħar, differenti u bajda, hemm miktub “Specjalità Tradizzjonali Garantita” (Speċialità Tradizionale Garantita) Iktar ’l isfel, fin-nofs, bl-istess tipa tal-logo, PIZZA NAPOLETANA STG, b'ittri kapitali ta' daqs żgħir, miktubin bl-abjad u b'bordura sewda hemm dan il-kliem sovrappost: “Prodotta skont it-tradizzjoni Naplitana” (Prodotta seconda la tradizione napoletana).
      
                  Marki
               
               
                  Tipa
               
            
                  PIZZA NAPOLETANA STG
               
               
                  Varga
               
            
                  Speċjalità Tradizzjonali Garantita
               
               
                  Alternate Gothic
               
            
                  Prodotta skont it-tradizzjoni Naplitana
               
               
                  Varga
               
            
         
      
                  L-ilwien tal-pizza
               
               
                  PantoneProSim
               
               
                  C
               
               
                  M
               
               
                  Y
               
               
                  K
               
            
                  Beige skur tal-bordura
               
               
                  466 
               
               
                  11 
               
               
                  24 
               
               
                  43 
               
               
                  0  %
               
            
                  Aħmar skur taz-zalza tat-tadam
               
               
                  703 
               
               
                  0  %
               
               
                  83 
               
               
                  65 
               
               
                  18 
               
            
                  Weraq tal-ħabaq
               
               
                  362 
               
               
                  76 
               
               
                  0  %
               
               
                  100 
               
               
                  11 
               
            
                  Il-vini tal-weraq tal-ħabaq
               
               
                  562 
               
               
                  76 
               
               
                  0  %
               
               
                  100 
               
               
                  11 
               
            
                  L-aħmar tat-tadam
               
               
                  032 
               
               
                  0  %
               
               
                  91 
               
               
                  87 
               
               
                  0  %
               
            
                  Qatra żejt taż-żebbuġa
               
               
                  123 
               
               
                  0  %
               
               
                  31 
               
               
                  94 
               
               
                  0  %
               
            
                  Mozzarella
               
               
                  600 
               
               
                  0  %
               
               
                  0  %
               
               
                  11 
               
               
                  0  %
               
            
                  Riflessi fuq il-mozzarella
               
               
                  5 807 
               
               
                  0  %
               
               
                  0 %
               
               
                  11 
               
               
                  9 
               
            
         
      
                  L-ilwien tal-parti grafika u tat-tipa
               
               
                  PantoneProSim
               
               
                  C
               
               
                  M
               
               
                  Y
               
               
                  K
               
            
                  Il-griż tal-bordura tal-platt ovali
               
               
                  P.Grey – 3CV
               
               
                  0  %
               
               
                  0  %
               
               
                  0  %
               
               
                  18 
               
            
                  L-aħdar tad-dell tal-platt ovali
               
               
                  362 
               
               
                  76 
               
               
                  0  %
               
               
                  100 
               
               
                  11 
               
            
                  L-aħmar tar-rettangolu bil-kantunieri għat-tond
               
               
                  032 
               
               
                  0  %
               
               
                  91 
               
               
                  87 
               
               
                  0  %
               
            
                  Il-frażi bajda bil-bordura sewda “PIZZA NAPOLETANA” STG
               
               
                   
               
               
                  0  %
               
               
                  0  %
               
               
                  0  %
               
               
                  0  %
               
            
                  Il-frażi bajda bil-bordura sewda “Prodotta skont it-tradizzjoni Naplitana”
               
               
                   
               
               
                  0  %
               
               
                  0  %
               
               
                  0  %
               
               
                  0  %
               
            
                  Il-frażi bl-abjad “Speċjalità Tradizzjonali Grantita”
               
               
                   
               
               
                  0  %
               
               
                  0  %
               
               
                  0  %
               
               
                  0  %
               
            4.   L-AWTORITAJIET U L-ENTITAJIET GĦALL-VERIFIKA TAL-OSSERVANZA TAL-ISPEĊIFIKAZZJONIJIET
      
      4.1.   Isem u indirizz
      
      
                  Isem
               
               
                  :
               
               
                  Certiquality SRL
               
            
                  Indirizz
               
               
                  :
               
               
                  Via Gaetano Giardino, 4 – 20123 Milano
               
            
                  Tel.
               
               
                  :
               
               
                  028069171
               
            
                  Feks
               
               
                  :
               
               
                  0286465295
               
            
                  Posta elettronika
               
               
                  :
               
               
                  certiquality@certiquality.it
               
            
                  
               
               
                  Pubbliku
               
            
                  X
               
               
                  Privat
               
            
                  Isem
               
               
                  :
               
               
                  DNV Det Norske Veritas Italia
               
            
                  Indirizz
               
               
                  :
               
               
                  Centro Direzionale Colleoni Viale Colleoni, 9 Palazzo Sirio 2 – 20041 Agrate Brianza (MI)
               
            
                  Tel.
               
               
                  :
               
               
                  +39 0396899905
               
            
                  Feks
               
               
                  :
               
               
                  +39 0396899930
               
            
                  Posta elettronika
               
               
                  :
               
               
                  —
               
            
                  
               
               
                  Pubbliku
               
            
                  X
               
               
                  Privat
               
            
                  Isem
               
               
                  :
               
               
                  ISMECERT
               
            
                  Indirizz
               
               
                  :
               
               
                  Corso Meridionale, 6 - 80143 NAPOLI
               
            
                  Tel.
               
               
                  :
               
               
                  0815636647
               
            
                  Feks
               
               
                  :
               
               
                  0815534019
               
            
                  Posta elettronika
               
               
                  :
               
               
                  info@ismecert.com
               
            
                  
               
               
                  Pubbliku
               
            
                  X
               
               
                  Privat
               
            4.2.   Kompiti speċifiċi tal-awtorità jew tal-entità
      
      It-tliet entitajiet tal-kontroll imsemmijin qabel, jagħmlu l-kontrolli fuq persuni differenti li joperaw fiż-żoni differenti tat-territorju nazzjonali.